b"\n_START_ARTICLE_\nRecursos humans\n_START_PARAGRAPH_\nEls recursos humans (RH) s\xc3\xb3n el conjunt de treballadors i col\xc2\xb7laboradors d'una empresa o entitat, en paral\xc2\xb7lel als recursos materials o b\xc3\xa9ns, que formen part del patrimoni d'aquella empresa. Rere la producci\xc3\xb3 de qualsevol producte o servei hi ha un equip de persones que el fan possible, en la mesura que aquest equip funcioni b\xc3\xa9, els resultats seran  millors._NEWLINE_Depenen d'un departament o responsable (si la mida de la corporaci\xc3\xb3 ho permet) que s'encarrega de seleccionar els treballadors (a partir del seu curr\xc3\xadculum vitae, entrevistes o proves diverses d'idone\xc3\xaftat), gestionar els seus sous i incentius, decidir si cal formaci\xc3\xb3 interna, acomiadar els excedents i planificar pol\xc3\xadtiques per incrementar la productivitat o fidelitat dels empleats. Aquestes tasques les pot exercir una persona o departament en concret (els professionals en Recursos Humans) al costat dels directius de l'organitzaci\xc3\xb3. _NEWLINE_Aquest responsable pot tenir formaci\xc3\xb3 en psicologia, relacions laborals o altres estudis afins._NEWLINE_L'objectiu b\xc3\xa0sic que persegueix la funci\xc3\xb3 dels recursos humans amb aquestes tasques \xc3\xa9s alinear les pol\xc3\xadtiques de RH amb l'estrat\xc3\xa8gia de l'organitzaci\xc3\xb3, el que permetr\xc3\xa0 implantar l'estrat\xc3\xa8gia a trav\xc3\xa9s de les persones. _NEWLINE_Generalment la funci\xc3\xb3 de recursos humans est\xc3\xa0 composta per \xc3\xa0rees com ara Reclutament i Selecci\xc3\xb3, contractaci\xc3\xb3, capacitaci\xc3\xb3, inducci\xc3\xb3 de personal i la seva perman\xc3\xa8ncia a l'empresa. Depenent de l'empresa o instituci\xc3\xb3 on la funci\xc3\xb3 de Recursos Humans operi, poden existir altres grups que desenvolupin diferents responsabilitats que poden tenir a veure amb aspectes com ara l'administraci\xc3\xb3 de la n\xc3\xb2mina dels empleats, el maneig de les relacions amb sindicats, etc._NEWLINE_Per poder executar l'estrat\xc3\xa8gia de l'organitzaci\xc3\xb3 \xc3\xa9s fonamental l'administraci\xc3\xb3 dels recursos humans, per la qual cosa s'han de considerar conceptes com ara la comunicaci\xc3\xb3 organitzacional, el lideratge, el treball en equip, la negociaci\xc3\xb3 i la cultura organitzacional."